open-index/open-wikipedia-markdown huggingface dataset:
ריקוד טראמפ

ממוזער|טראמפ בתנועת שימי אופיינית, קמפיין ברוצ'סטר, ינואר 2025
**טְרַאמְפּ שִׁימִי**  או **רִיקּוּד טְרַאמְפּ** (מאנגלית: **Trump shimmy**, **Trump dance**) מתייחס לתנועת גוף ייחודית המתקשרת לנשיא ארצות הברית, דונלד טראמפ, שנצפתה לעיתים קרובות במהלך הופעות פומביות, עצרות או נאומים שלו. התנועה משכה תשומת לב ברשתות החברתיות ובתקשורת גם בשל הניגוד בין הבעותיו הרציניות בדרך כלל לבין הגינונים הבלתי פורמליים. הריקוד הפך ויראלי גם בקרב סלבריטאים וספורטאים שונים.

## תיאור
ריקוד טראמפ בדרך כלל כולל סיבוב קל של הגו, מלווה בתנועות עדינות ומעט ריתמיות של פלג הגוף העליון. ידיו לרוב נשארות יחסית יציבות או בצדי הגוף, בעוד שהגוף זז מצד לצד, והמחווה מלווה לעיתים קרובות בחיוך או בהנהון ראש. התנועה נראית לעיתים קרובות ברגעים בהם טראמפ באינטראקציה עם הקהל, במיוחד במהלך עצרות הבחירות או נאומים פומביים.

## פופולריות
טראמפ שימי הפך למזוהה וידוע ברחבי העולם במיוחד במהלך קמפייני הבחירות של טראמפ בשנים 2016, 2020 ו 2024. הוא משך תשומת לב על כך שהוא מהווה מחווה בלתי צפויה ובלתי פורמלית מאדם שלרוב שמר על יציבות ושפת גוף מרוסנת. רבים מהפרשנים ומשתמשי הרשתות החברתיות שמו לב לתנועה זו, מה שהוביל לשיתופים ולהתייחסויות אליה באופן הומוריסטי או מקניט על ידי מתנגדיו הפוליטיים או רשתות תקשורת המזוהות עם הדמוקרטים. 

למרות שהיא לא נחשבת למהלך ריקוד במובן המסורתי, השימי של טראמפ הפך להיות מחווה מזוהה עם הנשיא. היא לעיתים נתפסה כהפגנת ביטחון, כאשר חלק מהאנשים ראו בה דרך עבור טראמפ להתחבר עם תומכיו או להדגיש רגעי התלהבות בנאומיו.

## השפעה תרבותית
בנוסף להימצאותה בתקשורת, השימי של טראמפ הפך לחלק מתרבות האינטרנט, שם היא לעיתים קרובות הוצגה בהומור בממים, GIFים ועריכות וידאו. לעיתים קרובות הייתה מוצגת כניגוד לתנועות ריסוניות ומסודרות של דמויות פוליטיות אחרות, מה שתרם לתפיסה של סגנונו הייחודי של טראמפ בתקשורת.

המהלך גם עורר דיונים על שפת גוף ותקשורת לא מילולית בפוליטיקה, שכן ה"שימי של טראמפ" נתפס כסטייה מהתמונה המסורתית של הנשיא. מאז 2016, הוא ממשיך להיות מוזכר בתרבות הפופולרית כסמל לאישיותו של טראמפ ולגישתו לדיבור ציבורי.

## קישורים חיצוניים

* OUTRAGE: NFL Banning Viral 'Trump Dance' Celebration!? TV Networks CAUGHT Censoring Trump Dance LIVE, בני ג'ונסון, יוטיוב נובמבר 2024

## הערות שוליים

קטגוריה:דונלד טראמפ
קטגוריה:תופעות אינטרנט
טובה פלדשו

**טרי סו "טובה" פלדשו** (באנגלית: **Terri Sue "Tovah" Feldshuh**; נולדה ב-27 בדצמבר 1948) היא שחקנית, זמרת ומחזאית אמריקאית-יהודייה. הייתה מועמדת לארבעה פרסי טוני ולשני פרסי אמי.

## ביוגרפיה
פלדשו נולדה במנהטן, ניו יורק למשפחה יהודית וגדלה בעיירה סקרסדייל. היא בוגרת שרה לורנס קולג' ולמדה משחק בסטודיו אייץ' בי, 

היא החלה את עבודתה בברודוויי במחזמר "Cyrano", היא שיחקה את ינטל במחזה "ינטל" מאת יצחק בשביס-זינגר, אחרי כן היא גם שיחקה במחזה "Golda's Balcony" העוסק בגולדה מאיר.

ב-1973 הופיעה לראשונה בטלוויזיה בסרט "Scream, Pretty Peggy", ב-1976 שיחקה במספר פרקים של אופרת הסבון "Ryan's Hope", ב-1977 גילמה את קתרין הפבורן בסרט טלוויזיה ביוגרפי אודות הווארד יוז, היא גילמה את תפקיד הלנה סלומובה במיני סדרה שואה: סיפורה של משפחת וייס.

ב-1978 הופיעה לראשונה בקולנוע בסרט "Nunzio", ב-2001 שיחקה תפקיד קטן בסרט המאמין, ב-2006 שיחקה בקומדייה אני והמזל שלי וגם בסרט ירושלים, ירושלים, ב-2007 שיחקה בסרט חיי אהבה המבוסס על ספר מאת צרויה שלו.

ב-2022 הופיעה בסרט "ימים של תום" בבימויו של ג'יימס גריי.

היא נשואה ולה בן ובת.

## קישורים חיצוניים

* 

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון יהודיות אמריקאיות
קטגוריה:מחזאיות אמריקאיות
קטגוריה:מחזאיות יהודיות
קטגוריה:פעילות ציוניות בארצות הברית
קטגוריה:בוגרות שרה לורנס קולג'
קטגוריה:אמריקאיות שנולדו ב-1948
קטגוריה:זוכי פרס עץ החיים
סאמי מרהג'

**סאמי חביב מרהג**' (בספרדית: **Samy Habib Merheg**; בערבית: **سامي حبيب مرهج**; נולד ב-6 בדצמבר 2006 בפריירה שבקולומביה) הוא כדורגלן קולומביאני-לבנוני המשחק בעמדת החלוץ בקבוצת ספורטינג בראגה מליגת העל הפורטוגלית ובנבחרת לבנון.

## קריירת מועדונים
מרהג' שיחק במחלקות הנוער של אקדמיית הכדורגל קורה, טכנופוטבול, מי נואבו טולימה, רוסאריו סנטראל ודפורטיבו פריירה. בעונת  החל לשחק בקבוצה הבוגרת של דפורטיבו פריירה במסגרת ליגת העל הקולומביאנית. 

ב-30 בדצמבר 2025 חתם מרהג' על חוז לשנתיים וחצי בספורטינג בראגה מליגת העל הפורטוגלית.

## קריירה בין-לאומית
מרהג' שיחק בנבחרות הצעירות של לבנון. ב-5 בנובמבר 2024 זומן לראשונה לסגל נבחרת לבנון, לקראת משחקי הידידות נגד נבחרות תאילנד ומיאנמר. ב-14 בנובמבר ערך את הופעת הבכורה שלו בנבחרת, בתיקו 0-0 נגד נבחרת תאילנד, וב-19 בנובמבר הבקיע את שערי הבכורה שלו בנבחרת, צמד שערים בניצחון 2–3 על נבחרת מיאנמר.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלנים לבנונים
קטגוריה:חלוצי כדורגל לבנונים
קטגוריה:כדורגלני דפורטיבו פריירה
קטגוריה:כדורגלני ספורטינג בראגה
קטגוריה:כדורגלני נבחרת לבנון
קטגוריה:קולומביאנים שנולדו ב-2006
קטגוריה:לבנונים שנולדו ב-2006
ג'ו וולטון

**ג'ו וולטון** (באנגלית: **Jo Walton**; נולדה ב-1964) היא סופרת ומשוררת פנטזיה ומדע בדיוני ולשית-קנדית.

וולטון ידועה בעיקר בזכות הרומן "Among Others", שזכה בפרסי הוגו ונבולה בשנת 2012, והרומן "Tooth and Claw", מעין רומן ויקטוריאני בתוספת דרקונים, שזכה בפרס הפנטזיה העולמי בשנת 2004. בין עבודותיה הנוספות נמנית סדרת "Small Change", המשלבת היסטוריה חלופית עם ז'אנר המסתורין הרך. הרומן "Lifelode" זכה בפרס האגודה המיתופואטית לשנת 2010, והרומן ההיסטורי-חלופי שלה "My Real Children" זכה בפרס טיפטרי בשנת 2015.

## ביוגרפיה
וולטון נולדה בשנת 1964 בעיר אברדייר שבוויילס. היא למדה בבתי ספר שונים בוויילס ובאנגליה, וסיימה את לימודיה באוניברסיטת לנקסטר. לאחר מכן חיה בלונדון ולנקסטר, ובשנת 2002 עברה לקנדה.

וולטון דוברת וולשית ומעידה כי שפתה השנייה היא תוצאה של לימודים בבית הספר ושל השפעת סבתה, שהייתה חוקרת ומתרגמת וולשית ידועה.

## קריירת כתיבה
וולטון החלה לכתוב בגיל 13, אך ספרה הראשון פורסם רק בשנת 2000. תחילה כתבה מאמרים עבור מגזינים הקשורים למשחקי תפקידים, והייתה פעילה בקהילות מקוונות של מדע בדיוני.
הרומנים הראשונים של וולטון, "The King's Peace" (2000), "The King's Name" (2001) ו-"The Prize in the Game" (2002), הם ספרי פנטזיה המבוססים על בריטניה הארתוריאנית ואירלנד של סיפורי המיתולוגיה דוגמת "טאין בו קואלנגה" . בשנת 2002 זכתה בפרס ג'ון קמפבל לסופרת החדשה הטובה ביותר.

### יצירות בולטות
בין יצירותיה הידועות:
* Tooth and Claw (2003) – רומן דרקונים בסגנון אנתוני טרולופ.
* Small Change – סדרת מסתורין המתרחשת בהיסטוריה חלופית שבה בריטניה עשתה שלום עם אדולף היטלר.
* Among Others (2012) – רומן שזכה בפרסי הוגו ונבולה.
* The Thessaly Trilogy (2015–2016) – סדרת מדע בדיוני/פנטזיה הכוללת שילוב של מיתולוגיה יוונית והרהור מחודש על "המדינה" של אפלטון.
* Lent (2019) – פנטזיה היסטורית ב.
* Or What You Will (2020) – רומן מטא-בדיוני העוסק ביצירתיות ואלמוות.

## פעילות נוספת
וולטון כתבה מאמרים וביקורות ספרים עבור האתר Tor.com, וחלקם קובצו בספרים What Makes This Book So Great" (2014)" ו-"An Informal History of the Hugos" (2018). היא גם יזמה את יום *International Pixel-Stained Technopeasant Day*, כמחאה על התנגדות לפרסום מקוון חינמי של יצירות ספרותיות.

בשנת 2022 פרסמה דרמה קולית מקורית בשם "Heart's Home", המבוססת על סיפור עם וולשי.

## פרסים והוקרה
* 2002 - פרס ג'ון קמפבל לסופר/ת החדש/ה הטוב/ה ביותר.
* 2004 - פרס הפנטזיה העולמי עבור Tooth and Claw בקטגוריית הרומן הטוב ביותר.
* 2008 - פרס פרומתאוס עבור Ha'penny בקטגוריית רומן.
* 2010 - פרס האגודה המיתופואטית עבור ספרה Lifelode בקטגוריית ספרות למבוגרים.
* 2012 - פרס הוגו עבור Among Others בקטגוריית הרומן הטוב ביותר.
* 2012 - פרס הפנטזיה הבריטי עבור ספרה Among Others בקטגוריית רומן פנטזיה.
* 2012 - פרס נבולה עבור Among Others בקטגוריית הרומן הטוב ביותר.
* 2015 - פרס ג'יימס טיפטרי ג'וניור עבור My Real Children.
* 2015 - פרס לוקוס עבור What Makes This Book So Great בקטגוריית עיון.
* 2017 - פרס סקיילארק על תרומתה לספרות המדע הבדיוני והפנטזיה.
* 2022 - פרס האגודה המיתופואטית עבור Or What You Will בקטגוריית ספרות למבוגרים.

## קישורים חיצוניים
* 

## הערות שוליים

קטגוריה:סופרים ויוצרים זוכי פרס נבולה
קטגוריה:סופרים ויוצרים זוכי פרס הוגו
קטגוריה:סופרי מדע בדיוני בריטים
בומברמן (משחק וידאו, 1983)

**בומברמן** (ביפנית: **爆弾男**, באקודאן אוטוקו) הוא משחק וידאו משנת 1983 שפותח והופץ על ידי חברת הדסון סופט. זהו המשחק הראשון בזיכיון בומברמן, זיכיון משחקי וידאו ותיק שזכה להצלחה מסחרית ניכרת.

## משחקיות
ימין|ממוזער|200px|צילום מסך ממהדורת ה-NES של המשחק
כל המשחק משוחק בפרספקטיבה בה עולם המשחק נראה מלמעלה. השחקן שולט במשחק בדמותו של בומברמן שהוא רובוט שמסתובב במבוכים, צריך לחסל אויבים על ידי הצבת פצצות שמתפוצצות לאחר מספר שניות, לפוצץ באמצעות הפצצות גם קירות לבנים, ולאתר בכל שלב את דלת היציאה הנסתרת שמעבירה את השחקן לשלב הבא. בנוסף, במהלך המשחק השחקן צריך גם להקפיד לא להיקלע בטעות לטווח הפיצוצים משום שהם מסוגלים גם להרוג את בומברמן. מטרת המשחק היא להשמיד את כל האויבים בכל שלב ולהתקדם לשלב הבא תוך פרק זמן מסוים.

בשלבי המשחק ניתן גם למצוא Power-ups, אשר מסתתרים מאחורי קירות הלבנים, שמעניקים לבומברמן יכולות שונות כמו הגדלת רדיוס הפיצוץ של הפצצות, הצבת פצצות מרובות בו-זמנית, היכולת להפעיל את הפצצות בכל רגע נתון, והגברת מהירות התנועה של בומברמן.

המשחק מכיל בסך הכל 50 שלבים. ככל שהשחקן מתקדם במשחק השלבים הופכים מאתגרים יותר, ומושם דגש רב יותר על שימוש אסטרטגי בפצצות על מנת להביס את האויבים.

בעוד שהמשחקים הבאים בזיכיון מכילים את האפשרות למשחק מרובה שחקנים, המשחק המקורי הסדרה היה רק משחק וידאו למשתתף יחיד.

## פיתוח
המשחק יצא במקור למחשבי NEC PC-8801. לאורך השנים הוסב המשחק לפלטפורמות משחק שונות. בשנת 1985 חברת הדסון סופט הסבה את המשחק לקונסולת ה-NES של נינטנדו אשר הכילה שיפורים ניכרים לגרפיקה ובמכניקת המשחק. בזכות גרסה ה-NES של המשחק, אשר זכתה להצלחה מסחרית ניכרת, בומברמן הפך עם השנים לזיכיון מצליח שכולל מעל ל-70 משחקי וידאו שונים בפלטפורמות שונות.

המוזיקה של המשחק נוצרה על ידי המלחינה היפנית ג'ון צ'יקומה.

## הערות שוליים

קטגוריה:משחקי וידאו שפותחו ביפן
קטגוריה:משחקי NES
קטגוריה:משחקי וידאו משנת 1983
קטגוריה:משחקי פעולה ממוחשבים
יוליסס סטיבנס סטון

**יוליסס סטיבנס סטון** (באנגלית: **Ulysses Stevens Stone**; 17 בדצמבר 1878 – 8 בדצמבר 1962) היה פוליטיקאי אמריקאי וחבר בית הנבחרים של ארצות הברית מאוקלהומה בשנים 1929–1931.

## ביוגרפיה
סטון, שנולד ב-17 בדצמבר 1878 בחווה ליד ולדון, אילינוי, היה בנם של דייוויד ק. ושרה ג'יי הולנבק סטון. הוא עבר עם הוריו לעיירה ג'ונס באוקלהומה בשנת 1894, ולמד בבתי ספר כפריים ובאוניברסיטת אוקלהומה בנורמן. בשנת 1902 הוא התחתן עם מנור מיני באטלר, ונולדה להם בת אחת.

מ-1894 עד 1905 עסק סטון בבנקאות בג'ונס, ולאחר מכן עבד בתעשיית הנפט בנורמן ובאוקלהומה סיטי. הוא ניסה להיבחר למושל אוקלהומה ב-1918 ולסנאט של ארצות הברית ב-1926, אולם נכשל בשני המרוצים.

סטון נבחר כרפובליקני לקונגרס ה-71 וכיהן מ-4 במרץ 1929 עד 3 במרץ 1931. בעשרים השנים לאחר מכן הוא ניסה שוב ושוב להיבחר לתפקידים ציבוריים, אך נכשל בכל המרוצים שבהם התמודד: לבית הנבחרים של ארצות הברית בשנים 1934, 1940, ו-1950; לסנאט של ארצות הברית בשנת 1932 ולרשות הפיקוח על תאגידים באוקלהומה ב-1944 ו-1948. הוא חידש את פעילותו בתעשיית הנפט ועסק גם בהשקעות ובנדל"ן.

סטון מת באוקלהומה סיטי ב-8 בדצמבר 1962. אפרו הוטמן בבית הקברות רוז היל בעיר.

## קישורים חיצוניים
* 
* 

## הערות שוליים

קטגוריה:אמריקאים ילידי אילינוי
קטגוריה:בוגרי אוניברסיטת אוקלהומה
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1878
קטגוריה:אמריקאים שנפטרו ב-1962
פטר קנולר

**פטר קנולר** (נולד ב-15 בפברואר 2008) הוא שחקן ישראלי.

## ביוגרפיה
קנולר הוא בנם של השחקנים אוהד קנולר ונועה רבן.

## קריירה
ב-2015 הופיע לראשונה בסרט "סיפור על אהבה וחושך" שיחק את אברהם.

ב-2016 השתתף בסדרת הדרמה "מסובך" בתפקיד רועי לוי.

ב-2018 שיחק בסדרת הדרמה של HOT "מלכות" גילם את יאן. באותה השנה גם השתתף בסדרת הדרמה של Yes "המנצח" בתפקיד נח גמליאל הילד. בנוסף באותה השנה גם השתתף בעונה השנייה של סדרת הדרמה של קשת 12 "כפולים".

ב-2020 שיחק בתפקיד ראשי בסדרת הטלוויזיה הקומית "הנחלה" ששודרה בקשת 12 גילם את דמותו של נחת פיילוט.

בשנים 2020־2023 השתתף בסדרת הטלוויזיה "ילדי בית העץ" ששודרה בכאן חינוכית בתפקיד גנדי.

ב-2023 השתתף בעונה השישית של סדרת הטלוויזיה הקומית "אבא מטפלת" בתפקיד אלמונד (אל). באותה השנה הופיע בסרט "העיר הזאת" יואב רמז (מתרים).

ב-2024 השתתף בסדרת הטלוויזיה "המאבטחת" גילם את מילאן. באותה השנה גם השתתף בעונה התשיעית של סדרת הטלוויזיה הקומית "הקלמרים" ששודרה ב־HOT VOD Young גילם את אורי. בנוסף באותה השנה גם שיחק בעונה השנייה של סדרת הטלוויזיה "מה הבעיה?" ששודרה בערוץ זום שיחק בתפקיד יונתן.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-2008
סוף סוף אני

"**סוף סוף אני**" הוא שיר של הזמר-יוצר הישראלי עדן חסון. הוא נכתב והולחן על ידי עדן חסון ועובד והופק בידי חסון ויעקב למאי. השיר עוסק בהתמודדותו של חסון בתור זמר הנאלץ להסתיר את זהותו המינית ההומוסקסואלית. ב-14 בנובמבר 2024 חסון יצא מהארון ופרסם תיעוד שלו מבצע את השיר. כמה ימים לאחר מכן השיר יצא לאור רשמית כסינגל ב-16 בנובמבר 2024. נכון לנובמבר 2025, לשיר יש למעלה מ-1.1 מיליון צפיות ביוטיוב.

## רקע
במשך שנים התרוצצו שמועות לגבי נטייתו המינית של הזמר-יוצר הישראלי עדן חסון. ביוני 2021 הוא הוציא יחד עם הזמרת אלה לי להב את השיר הרשמי של מצעד הגאווה בתל אביב לאותה השנה, "שימי פס". השיר נכתב בידי עדן ועסק בחייה של בחורה לסבית, ובריאיון שנערך כמה ימים לאחר מכן אמר עדן כי הוא , כשהוא מתייחס ליציאה מהארון בקרב סלבריטאים. באוגוסט 2023 הגיב על השמועות:

בספטמבר 2024 הוציא חסון את הסינגל "אין מרחק בינינו", ובו הוא עוסק בתחושת האאוטסיידריות שלו ועל הצורך להתנקות ממסכות שהוא עוטה על עצמו, מה שגרם לתהייה מחודשת בנוגע ליציאה עתידית מהארון.

## יצירה והוצאה לאור
ב-14 בנובמבר 2024 פרסם חסון לראשונה תיעוד שלו מבצע את השיר תוך שהוא מנגן בפסנתר, מה שהיה לאקט של יציאה מהארון בפני קהל מעריציו. יחד עם הסרטון צירף חסון טקסט בו כתב:

השיר נכתב והולחן על ידי הזמר-יוצר הישראלי עדן חסון ובו הוא מתאר את התמודדותו בתור זמר הנאלץ להסתיר את זהותו המינית ההומוסקסואלית. הוא עובד והופק בידי חסון ויעקב למאי, וב-16 בנובמבר 2024 השיר יצא לאור באופן רשמי כסינגל. עם יציאת השיר פרסם עדן:

## ניתוח מוזיקלי
השיר ישיר מאוד ונטול סאבטקסט, ובו מתאר חסון את התהליך שהיה צריך לעבור על מנת להסתיר את עובדת היותו הומוסקסואל. הוא תיאר את החששות לצאת מהארון: , והוסיף כי כדי לכתוב את שברונות ליבו - שינה את הטקסט על מנת שייראה כאילו הוא שר על מערכת יחסים הטרוסקסואלית: .

## קבלה
הפרסום אודות יציאתו מהארון עורר סערה תקשורתית בישראל, וגרר גילויי תמיכה מאנשי ציבור רבים כגון ראש ממשלת ישראל ה־14 יאיר לפיד, הרמטכ"ל ושר הביטחון בדימוס בני גנץ, הזמרים מרגי, אייל גולן, שרית חדד, נועה קירל, דנה אינטרנשיונל, נטע ברזילי, נתן גושן, אנה זק, עדן בן זקן, אודיה, עברי לידר, נסרין קדרי, סטילה, וכן הידוענים אסי עזר, בר רפאלי, בל אגם ועוד.

אסף נבו מ"וואלה!" כתב כי שיר היציאה מהארון של עדן חסון הוא היפה ביותר שהוא אי פעם כתב.

## מיקומי שיא

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירי להט"ב
קבלו אותם!

"**קבלו אותם!**" (באנגלית: ***The Merry Gentlemen***) הוא סרט קומדיה רומנטית לחג המולד משנת 2024, בבימויו של פיטר סאליבן ובכיכובם של בריט רוברטסון וצ'אד מייקל מארי. הסרט עלה לשירות הסטרימינג נטפליקס ב-20 בנובמבר 2024.

## תקציר העלילה
עלילת הסרט עוקבת אחרי אשלי, רקדנית בלהקת "Jingle Belles", שנאלצת לחזור לעיירת ילדותה לאחר שפוטרה, ומגלה שעסק המשפחה המקומי, "The Rhythm Room", אינו מצליח כלכלית. אשלי פוגשת את לוק, ותוך כדי מפגש רומנטי ובלתי צפוי, השניים מעלים רעיון ליצור מופע גברים ללא חולצה בנושא חג המולד, בהובלת לוק.

## שחקנים
* **אשלי** (בריט רוברטסון)
* **לוק** (צ'אד מייקל מארי)
* מרלה סוקולוף
* בת' ברודריק
* מייקל גרוס
* מקסוול קולפילד
* הקטור דייוויד ג'וניור
* קולט פראטס
* מארק אנתוני סמואל

## הפקה
את הסרט כתבה מרלה סוקולוף וביים פיטר סאליבן. צוות השחקנים כולל את בריט רוברטסון וצ'אד מייקל מארי בתפקידים הראשיים, וכן את סוקולוף, בת' ברודריק, מייקל גרוס ומקסוול קולפילד.

הסרט הופק על ידי בריאן נולאן, בארי בארנהולץ וג'פרי שנק, בשיתוף פעולה בין חברות ההפקה Hybrid ו-Gentleman Media Group.

מארי ציין כי ניתן לראות בסרט רמזים להשפעה של "מג'יק מייק", אך המטרה הייתה לשמור על הסרט ידידותי למשפחה וחגיגי.

### נתוני צפייה
הסרט היה התוכן הנצפה ביותר בנטפליקס בשבוע שבין 18 ל-24 בנובמבר 2024, עם 14.7 מיליון צפיות.

## הפצה
הסרט הופץ ב-20 בנובמבר 2024, דרך שירות הסטרימינג נטפליקס.

## קישורים חיצוניים

## הערות שוליים

קטגוריה:סרטי קומדיה רומנטית אמריקאיים
קטגוריה:סרטים אמריקאיים משנת 2024
קטגוריה:סרטי חג המולד
קטגוריה:נטפליקס: סרטים
קטגוריה:סרטים באנגלית
השבעתו הראשונה של ג'יימס מונרו לנשיאות ארצות הברית

**[[השבעת נשיא ארצות הברית|השבעתו]] הראשונה של [[ג'יימס מונרו]] ל[[נשיא ארצות הברית]]** נערכה בבניין הקפיטול הישן  בוושינגטון, ביום שלישי, 4 במרץ 1817. ההשבעה סימנה את תחילת כהונתו הראשונה של ג'יימס מונרו כנשיא ושל דניאל טומפקינס כסגן הנשיא. את שבועת האמונים נשא מונרו בניצוחו של נשיא בית המשפט העליון של ארצות הברית ג'ון מרשל. בטקס ההשבעה צפו כ-8,000 בני אדם.

לאחר שסגן הנשיא טומפקינס נשא נאום קצר החל מונרו, שמעולם לא היה טוב בדיבור בפני קהל, את נאום השבעתו, אך הקהל התקשה לשמוע אותו.

## הערות שוליים

קטגוריה:נשיאות ג'יימס מונרו
מונרו
קטגוריה:1817 בארצות הברית
נאזימה

**נאזימה ג'אניבאקובה** (ברוסית: **Назима Джанибекова**; נולדה ב-21 באוקטובר 1990), הידועה בשם הבמה **נאזימה** (**Nazima** או **НАZИМА** או **Наzима**), היא זמרת היפ הופ קזחסטנית-רוסייה. היא הגיעה לגמר בעונה הראשונה של תוכנית הטלוויזיה "שירים" (Песни) ב-TNT" ברוסיה.

בשנת 2011 השתתפה נאזימה בתוכנית "ז'ולדזדר פבריקסי" (כוכב נולד של קזחסטן). היא עברה את שלב המיונים והגיעה עד לגמר, אך לא זכתה.

## ביוגרפיה
נולדה ב-21 באוקטובר 1990 בשימקנט, קזחסטן הסובייטית למשפחה קזחית משבט קוניראט הקזחסטני. גובהה של נאזימה הוא 153 ס"מ, נאזימה היא אחות בכורה מתוך ארבעה ילדים.

נאזימה זוכרת את התקופה בתוכנית בחום, והתרשמה מהאווירה הנעימה ששררה בין המתמודדים למרות התחרות. עד היום היא שומרת על קשרים חבריים עם רבים מהמשתתפים.

בתוכנית אחרת, בה השתתפה בשם "אני רוצה להיות כוכב". בתחרות, שבה השתתפו 30 מתמודדים, נעשה לעיתים שימוש בשיטות לא נעימות להתמודדות. הפרס הגדול בתוכנית היה הצטרפות לשלישיית להקת בנות בניהולה של אסל סדבקאסובה.

במהלך השתתפותה, דז'ניבקובה לא רק הצטיינה בשירה אלא גם ירדה 9 ק"ג בתוך חודש.

## קישורים חיצוניים

* 

קטגוריה:זמרות רוסיות
קטגוריה:רוסיות שנולדו ב-1990
קטגוריה:רוסים שנולדו ב-1990
שיר לאהבה

"**שיר לאהבה**" ("**יחד לב אל לב**") הוא שיר בסגנון מוזיקת עולם של להקת גאיה, והוא נכלל באלבומם הראשון "גאיה", משנת 1999.

## רקע
את השיר כתבו שני חברי הלהקה, גילי ליבר ואיילת ציוני. ליבר אחראי גם על הלחן והעיבוד של השיר. הסולנית בשיר היא הזמרת דין דין אביב, שהייתה אז חברת הלהקה.
השיר נכלל באלבום הראשון של הלהקה, "גאיה", שיצא בשנת 1999.

## גרסאות כיסוי
* בשנת 2014 הוציא הזמר החרדי חיים ישראל גרסה כיסוי לשיר.
* ליאור נרקיס ושלומי שבת מבצעים גרסת כיסוי לשיר מתוך האלבום "מחתנים את הלוחמים - הדואטים הגדולים" שהוציא נרקיס בשנת 2024 בעקבות מלחמת חרבות ברזל.

## קישורים חיצוניים
* '''שיר לאהבה''', באתר הספרייה הלאומית
* 
* אקורדים ל'''שיר לאהבה''', באתר Tab4u
* 
* 

## הערות שוליים

קטגוריה:שירי דין דין אביב
קטגוריה:שירים בעברית
קטגוריה:שירי אהבה בעברית
קטגוריה:שירי העידן החדש
פלטשר סוואנק

**פלטשר ב. סוואנק** (באנגלית: **Fletcher B. Swank**; 24 באפריל 1875 – 16 במרץ 1950) היה פוליטיקאי אמריקאי וחבר בית הנבחרים של ארצות הברית מאוקלהומה.

## ביוגרפיה
סוואנק נולד ב-24 באפריל 1875 ליד העיר בלומפילד באיווה, והיה בנם של וולאס ומלינדה וולס סוואנק. הוא עבר עם הוריו לביף קריק, הטריטוריה האינדיאנית, בשנת 1888, ולמד באקדמיה בנובל, טריטוריית אוקלהומה ובאוניברסיטת אוקלהומה בנורמן. הוא התחתן עם עדה בלייק ב-30 בדצמבר 1914; ולזוג נולדו שני ילדים.

סוואנק לימד בבית ספר בסטלה, ובשנת 1902 הוא נבחר למפקח בית הספר במחוז קליבלנד. הוא כיהן בתפקיד זה בין השנים 1903 ל-1907. סוואנק הפך למזכירו הפרטי של חבר הקונגרס סקוט פריס ב-1907 וב-1908. הוא למד במחלקה למשפטים של אוניברסיטת ג'ורג'טאון, וושינגטון הבירה, ב-1907 ו-1908, וסיים את לימודיו באוניברסיטת קמברלנד, לבנון, טנסי, בשנת 1909. הוא התקבל ללשכת עורכי הדין בשנת 1909, והחל לעסוק בכך בנורמן, אוקלהומה. הוא כיהן כשופט של בית המשפט המחוזי של מחוז קליבלנד, אוקלהומה, מ-1911 עד 1915, וכשופט של המחוז השיפוטי הארבעה עשר של אוקלהומה מ-1915 עד ספטמבר 1920, כאשר התפטר.

סוואנק נבחר כדמוקרטי לקונגרס ה-67 ולשלושת הקונגרסים שאחריו, וכיהן מ-4 במרץ 1921 עד 3 במרץ 1929. הוא נכשל בניסיונו להיבחר מחדש ב-1928 לקונגרס ה-71, אך נבחר לקונגרסים ה-72 וה-73, וכיהן מ-4 במרץ 1931 עד 3 בינואר 1935. הוא נכשל בניסיונו להיבחר מחדש ב-1934, והפסיד לג'ושוע לי. הוא התמודד שוב ב-1936, 1937 ו-1938, אך ללא הצלחה, ולאחר מכן חזר לנורמן וחזר לעסוק בעריכת דין.

סוואנק מת בנורמן, מחוז קליבלנד, אוקלהומה, ב-16 במרץ 1950, ונקבר בבית הקברות אוד פלוס, נורמן, אוקלהומה.

## קישורים חיצוניים

* 
* 

קטגוריה:אמריקאים ילידי איווה
קטגוריה:בוגרי אוניברסיטת קמברלנד
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1875
קטגוריה:אמריקאים שנפטרו ב-1950
ועדה מיוחדת לחקירת פעולות ישראל המשפיעות על זכויות האדם של העם הפלסטיני

**הוועדה המיוחדת לחקירת פעולות ישראל המשפיעות על זכויות האדם של העם הפלסטיני וערבים אחרים בשטחים הכבושים** (UNSCIIP), הנקראת בקצרה "הוועדה המיוחדת לפעולות ישראל", הוקמה כתוצאה מהחלטה מספר 2443 של העצרת הכללית של האומות המאוחדות, ב-19 בדצמבר 1968.

מטרת הוועדה הוא לפקח על "כיבוד ויישום זכויות האדם בשטחים הכבושים". הוועדה מורכבת מנציגי שלוש מדינות החברות באו"ם, הממונים על ידי נשיא העצרת הכללית של האומות המאוחדות.

החל מיוני 2019 ראש הוועדה הוא המשפטן מוהן פיריס , שהוא שגריר סרי לנקה באו"ם. חברי הוועדה הנוספים הם שגריר מלזיה באו"ם ושגריר סנגל באו"ם.

## מטרות הוועדה
הוועדה המיוחדת הוקמה כדי לבדוק את השפעתו של הכיבוש הישראלי על תושבי השטחים הפלסטיניים. הוועדה מכינה מדי שנה דו"ח הסוקר את פעולות ישראל המשפיעות על הפלסטינים, בהן הקמה והרחבה של התנחלויות, יישום תנאי אמנת ז'נבה הרביעית ואפשרויות למימוש זכות השיבה. המנדט של הוועדה המיוחדת מתחדש מדי שנה על ידי העצרת הכללית של האו"ם.

על פי מחקר של לורי אלן מאוניברסיטת לונדון, פעילות הוועדה לאורך השנים תרמה לכך שהסכסוך הישראלי-פלסטיני הוגדר כבעיה מדינית, שנדרש עבורה פתרון מדיני. בנוסף לכך, היא הצביעה על המשפט הבינלאומי כמקור לתמיכה בזכויות הפלסטינים, בהתאם לרוח מגילת האומות המאוחדות.

## דו"חות הוועדה
הוועדה מפרסמת דו"ח אחת לשנה. הדו"חות מוגשים לעיונה של הוועדה הרביעית של העצרת הכללית של האומות המאוחדות. להלן הדיווחים משנת 2022 ואילך.

### דו"ח 2022
דו"ח מס' A/77/501 מתאריך 3 באוקטובר 2022 מכיל סקירה של מספר נושאים, בהם הסגר על רצועת עזה והחשש ממשבר הומניטרי, עלייה במספר ההרוגים הפלסטינים מירי כוחות צה"ל, עלייה במקרי אלימות מצד מתנחלים, הפללה ומעצר של פעילי זכויות אדם, וכן פגיעה בעיתונאים, כאשר המקרה הבולט בדו"ח הוא הירי בשירין אבו עאקלה. נושא נוסף בסקירה הוא פינוי פלסטינים מהאזורים בהם הם מתגוררים, ובפרט באזור מסאפר יטא.

### דו"ח 2023
דו"ח מס' A/78/553 פורסם בתאריך 25 באוקטובר 2023 אך מכסה אירועים שהתרחשו בין ספטמבר 2022 לספטמבר 2023. הדו"ח מכיל סקירה של מספר נושאים המתארים החמרה בזכויות האדם של הפלסטינים ואת העלייה החדה במקרי אלימות מתנחלים ובמקרי מוות בעימותים עם כוחות צה"ל. הדו"ח מכיל התייחסות נרחבת לשר האוצר בצלאל סמוטריץ' והשר לביטחון לאומי איתמר בן גביר, המתוארים בדו"ח כמייצגים בממשלה את הימין הקיצוני ואת ציבור המתנחלים, ומטרתם להכשיר מאחזים שנבנו באופן בלתי-חוקי ולאשר בניית אלפי יחידות דיור בהתנחלויות, תוך הפרה של החוק הבינלאומי והחלטות האו"ם.

### דו"ח 2024
דו"ח מס' A/73/363 מתאריך 20 בספטמבר 2024 מכיל סקירה של הפרת זכויות אדם בשטחים הפלסטיניים וברמת הגולן. הוא קובע כי פעולות ישראל במלחמת חרבות ברזל תואמות את המאפיינים של רצח עם, וכי ישראל מיישמת מדיניות אפרטהייד ברצועת עזה, בגדה המערבית וברמת הגולן, בניגוד להחלטות האו"ם והוראות בית הדין הבין-לאומי לצדק. הדו"ח קורא לעסקים בין-לאומיים להימנע מפעילויות שתומכות בנוכחות הישראלית באזורים אלה.

## תגובת ישראל
בדו"חות הוועדה נכתב כי ישראל סירבה לבקשות רבות של חברי הוועדה שביקשו לבקר בשטחים הפלסטיניים, וסירבה לשתף פעולה בהכנת דו"חות הוועדה.

## הערות שוליים

קטגוריה:האומות המאוחדות: ועדות
קטגוריה:הסכסוך הישראלי-פלסטיני
קטגוריה:יחסי האו"ם–ישראל
עלי עבדאללה איוב

**עלי עבדאללה איובּ** (בערבית: **علي عبد الله أيوب**; נולד ב-28 באפריל 1952) הוא פוליטיקאי ואיש צבא סורי שכיהן כראש המטה הכללי של צבא סוריה, וכשר ההגנה של סוריה.

## ביוגרפיה
נולד בלטקיה ב-28 באפריל 1952. בינואר 1971 התגייס לצבא הסורי ושירת בשריון.

ב-1 בינואר 2012 קיבל דרגת גנרל. במהלך שירותו בצבא קיבל מספר אותות, בהם מסדר האומץ המעולה.

הוא כיהן כסגן הרמטכ"ל עד לשנת 2012, וכרמטכ"ל צבא סוריה מ-18 ביולי 2012 עד 1 בינואר 2018.

## שר ההגנה
ב-1 ינואר 2018 מונה לשר ההגנה בצו נשיאותי של הנשיא בשאר אל אסד.

ביולי 2020 חתם עם הרמטכ"ל האיראני מוחמד באקרי על הסכם לשיתוף פעולה בין המדינות בתחום ההגנה האווירית.

ב-28 באפריל 2022 הוחלף בצו נשיאותי על ידי עלי מחמוד עבאס.

במאי 2024 מונה לחבר בוועד המרכזי של מפלגת הבעת'.

בשנת 2023 הוגשו נגדו אישומים בצרפת בחשד לפשעי מלחמה במסגרת מלחמת האזרחים בסוריה.

## חיים אישיים
נשוי, ואב לשלשה ילדים.

## קישורים חיצוניים

## הערות שוליים

קטגוריה:אנשי צבא סורים במלחמת יום הכיפורים
קטגוריה:שרי ההגנה של סוריה
קטגוריה:ראשי המטה הכללי של צבא סוריה
קטגוריה:ילידי 1952
אדמה ושמיים

"**אדמה ושמיים**" הוא שיר מסוגת שירי העידן החדש שבוצע לראשונה בידי ההרכב המוזיקלי "סגול" ב"פסטיבל סגול" העשירי למדיטציה ואהבה שהתקיים באכזיב בשנת 2005. השיר זכה לפריחה מחודשת בעיקר במגזר החסידי והחרדי.

## רקע
פסטיבל "סגול", הפסטיבל הרוחני הראשון בישראל שיזמה והפיקה לילך אברג'יל נצר (כיום נקראת וואיט פדר), התקיים פעמיים בשנה בין השנים 2011-2000.

ההרכב "סגול" נוצר עבור הפסטיבל, והאלבום הוקלט בפסטיבל העשירי בשנת 2005.
את מילות השיר בעברית כתב אמן מעגלי השירה, שמעון סוויסה (לב טהור).
בעקבות הצלחתו של השיר, חובר לו ריקוד עם, שזכה בשנת 2008 במקום ראשון בתחרות ריקודי העם.

## גרסאות כיסוי
השיר זכה לגרסאות רבות בארץ ובעולם:
* יונינה (הצמד המוזיקלי יוני ונינה טוקייר).
* יעל ארנון ורד (חלילנית, מלחינה, ומורה למוזיקה בגיל הרך).
* הזמר החסידי אליקם בוטה והדיג'יי ניסו סלוב.
* ישי לפידות ואריק דביר. (מקום 12 במצעד היהודי השנתי של רדיו כאן מורשת לשנת ה'תשע"ט-2019).
* מאט דאב (מלחין, מעבד ומפיק מוזיקלי חרדי אמריקאי)
* ידידיה חייט (זמר חרדי יליד ארגנטינה)
* עידו ויניב אליוף (צמד תאומים זמרים שילבו את מילות הפיוט "לכה דודי" ללחן של "אדמה ושמיים").
* יהונתן מלכה (הגרסה הווקאלית).
* שלמה כהן ועמי כהן ("אהיים"/"הבייתה" - גרסה מחודשת ביידיש).
* לאוני בוס (Leonie Bos) אמנית הולנדית (עברית ואנגלית).
* להקת SemaZen ( سمازن ) (גרסה באנגלית וערבית).

## קישורים חיצוניים
* 
* מילות השיר בתרגום לאנגלית, צרפתית וספרדית, באתר Hebrew Songs
* 
* 
* האלבום "טקסים מלב אל לב" של להקת סגול, באתר סטריאו ומונו

#### ביצועים בעברית
* 
* 
* 
* 
* 
* 
* 
* 
* 

#### ביצועים באנגלית
* 

#### ביצועים בעברית ואנגלית
* 
* 

#### ביצועים בערבית ואנגלית
* 

#### ביצועים ביידיש

* 

#### ריקודים

* 
* 
* 

## הערות שוליים

2024 11
קטגוריה:שירים בעברית
קטגוריה:שירי העידן החדש
קטגוריה:ריקודי עם בישראל: שירים
קו המים

**קו המים** הוא סרט תיעודי ישראלי משנת 2024 שבוים על ידי אלון לוי ועוסק במאבק על נחל האסי שבעמק בית שאן. יצירת הסרט נתמכה על ידי הקרן החדשה לקולנוע וטלוויזיה, תאגיד השידור הציבורי, מפעל הפיס ו-Israel Film Center Fund. הסרט התחרה בפסטיבל דוקאביב 2024 וסוקר גם באתר מכון ון ליר בירושלים, מאקו ו-וואלה.

הסרט זכה בפרס הסרט התיעודי הטוב ביותר (עד 65 דקות) במסגרת פרס הקולנוע הדוקומנטרי הישראלי של הפורום הדוקומנטרי בישראל

הסרט הוקרן לראשונה ב-23 בנובמבר 2024 בכאן 11.

## קישורים חיצוניים

* 
* "קו המים", באתר YouTube

## הערות שוליים

קטגוריה:סרטים ישראליים משנת 2024
קטגוריה:סרטים בעברית
קטגוריה:תאגיד השידור הישראלי: סרטים תיעודיים
קטגוריה:סרטים תיעודיים ישראליים
קטגוריה:זוכי פרס הקולנוע הדוקומנטרי הישראלי
התאוריה הפוליטית הרביעית

**התאוריה הפוליטית הרביעית** (ברוסית: **Четвёртая политическая теория**) הוא ספר פוליטי מאת הפילוסוף הפוליטי, האנליסט והאסטרטג הפוליטי רוסי אלכסנדר דוגין. הספר, שפורסם לראשונה בשנת 2009, מתווה מסגרת לאידאולוגיה פוליטית חדשה, אותה דוגין מציע כחלופה לשלוש האידאולוגיות הדומיננטיות של המאה ה-20 - ליברליזם, קומוניזם ופאשיזם.

## סקירה כללית
בספר דוגין מבקר ליצור תיאוריה פוליטית חדשה לחלוטין שתתעלה על מה שהוא מזהה כחסרונות העיקריים של שלושת התיאוריות הפוליטיות הדומיננטיות של המאה ה-20 - ליברליזם, פשיזם וקומוניזם. לטענתו, בעוד שאותן האידאולוגיות הפוליטיות עיצבו את העולם המודרני, אף אחת מהן לא מסוגלת לספק מענה הולם למשברים הקיומיים והתרבותיים של המאה ה-21. לטענתו הליברליזם הפכה לאידאולוגיה הדומיננטית בעקבות המלחמה הקרה, ובפועל הביסה את האידאולוגיות האחרות. עם זאת, הוא מאשים את הליברליזם בקידום אינדיבידואליזם מופרז, בשחיקה של המבנים החברתיים המסורתיים ובטיפוח תרבות אשר לועגת לעבר.

במקום לנסות לבחור בפשיזם או בקומוניזם כחלופות לליברליזם, דוגין מציע לשלב אלמנטים נבחרים משלושת האידאולוגיות, במטרה "לנטרל ולנקות" את ההיבטים השליליים של אותן האידאולוגיות, כמו הגזענות והאתנוצנטריות שבאים עם הפשיזם או החומרנות שבאה עם הקומוניזם. האידאולוגיה החדשה הזו, אותה הוא מכנה "התיאוריה הפוליטית הרביעית", תהיה לטענתו אידאולוגיה נצחית ואוניברסלית, ותדחה את תפיסת ההתקדמות הליניארית של קידמה חברתית אשר לטענתו עומדת בבסיס המחשבה הליברלית. לטענתו האידאולוגיה החדשה תשים דגש על מסורות תרבותיות וזהות קולקטיבית.

## השפעה
מת'יו היימבך  מנהיגה לשעבר של המפלגה הפוליטית הנאו-נאצית האמריקנית מפלגת הפועלים המסורתית הצהיר בעבר על זיקה לתאוריה הפוליטית הרביעית. ארגון הימין הקיצוני הברזילאי Nova Resistência הצהיר גם על כך שהארגון דוגל בעקרונות של התאוריה הפוליטית הרביעית.

לספר הייתה השפעה ניכרת במיוחד ברוסיה, בה רעיונותיו של דוגין עולים בקנה אחד עם התנועה האירואסיאנית אשר דוגלת ביצירת גוש גאופוליטי אותו תוביל רוסיה, ואשר מתנגדת להגמוניה הליברלית המערבית.

## ראו גם
* אירואסיאניות
* יסודות הגאופוליטיקה: העתיד הגאופוליטי של רוסיה

## הערות שוליים

קטגוריה:ספרות פוליטית
קטגוריה:ספרי 2009
קטגוריה:ספרים רוסיים
אדוארד מור

**אדוארד הול מור** (באנגלית: **Edward Hall Moore**; 19 בנובמבר 1871 – 2 בספטמבר 1950) היה סנאטור מטעם מדינת אוקלהומה בשנים 1943 עד 1949.

## ביוגרפיה
### ראשית חייו

מור נולד ב-19 בנובמבר 1871 בחווה ליד מריוויל שבמיזורי, ולמד בבתי הספר הציבוריים שם ובצ'יליקו, שם השלים את לימודיו ב-1892.  הוא לימד בבתי ספר במחוזות נודוויי, אטצ'יסון וג'קסון. בגלל שאהב להקשיב ולישא נאומים, הוא נרשם לבית הספר למשפטים של קנזס סיטי וסיים את לימודיו ב-1900. הוא התקבל ללשכת עורכי הדין של מיזורי ב-1901 והחל לעסוק בכך במריוויל. זמן קצר לאחר מכן עבר לאוקמולג'י שבאוקלהומה, שם הפך לעורך דין. הוא חזר למיזורי ב-1905 כדי להתחתן עם קורה מק'קומב, אותה פגש בצ'יליקוט. הם חזרו לאוקמולג'י, שם עסק אדוארד בעריכת דין עד 1919. בינתיים החל להשקיע בנדל"ן. בשנת 1919, נמאס לו מעריכת הדין, ולכן מכר את המשרד שלו כדי להיכנס לעסקי הנפט. בהמשך הפך ליצרן נפט, חקלאי ומגדל בקר.

בתור קודח בארות נפט באזורים לא ידועים, מצא לראשונה נפט בשדה הולמס במחוז אוקפוסקי, אוקלהומה. הוא הקים את חברת הנפט והגז העצמאית, ומינה את עצמו כנשיא, ובהמשך התרחב לקנזס וטקסס. השווי המוערך של החברה שלו היה בין 25 ל-40 מיליון דולר עד 1930, כאשר מכר אותה לחברת פיליפס פטרוליום. הוא הקים חברת נפט נוספת, EH Moore, Inc. בשנת 1932. לחברה זו היו יותר מ-400 בארות באוקלהומה, קנזס, טקסס וקליפורניה לפני שמכר אותה ב-1941. שנתיים לאחר מכן, הוא מכר את חוות הבקר.

### פעילות פוליטית

במקור, דעותיו הפוליטיות של מור תאמו את מצע המפלגה הדמוקרטית, אך הוא התאכזב מהניו דיל של רוזוולט במהלך שנות ה-30. כאשר רוזוולט הודיע כי יתמודד לקדנציה שלישית, פעל מור במרץ למען המועמד הרפובליקני, ונדל וילקי. למרות ההפסד של וילקי בבחירות 1940, הצטרף מור למפלגה הרפובליקנית. ויליאם פיין, המועמד הרפובליקני לסנאט, בדיוק מת באותה העת, וג'ושוע לי, הסנאטור המכהן הדמוקרטי היה פופולרי. מישהו הציע את מור כמחליף, לשמחתם של בכירים רפובליקנים. לא רק שמור שנא את הניו דיל, אלא שהיה מספיק עשיר כדי לממן את מסע הבחירות שלו. ההימור שלו הצליח. 

מור נבחר כחבר רפובליקני לסנאט ב-1942 וכיהן מ-3 בינואר 1943 עד 3 בינואר 1949. הוא לא הועמד לבחירה מחדש ב-1948, ופרש מהחיים הציבוריים ומפעילות פוליטית. בהיותו בסנאט, היה קול אמין נגד הניו דיל, אבל היה בעד מעורבות בינלאומית יותר מאשר רוב הרפובליקנים. אף על פי כן, בשנת 1945, היה מור בין שבעת הסנאטורים שהתנגדו לכניסה מלאה של ארצות הברית לאומות המאוחדות.

הוא הצביע בעד כמעט כל ההוצאות הצבאיות ונגד כל ההוצאות לשיפורים ציבוריים, כולל פרויקטים המיועדים לאוקלהומה. באופן לא מפתיע הוא תמך בתוכניות שיועילו לתעשיית הנפט. הוא ניסה ללא הצלחה למנוע מלילנד אולדס לקבל כהונה שנייה כיו"ר ועדת החשמל הפדרלית בשל היותו "מתנגד ביסודו ליוזמה פרטית" ו"קומוניסטית".

בשנת 1948, נבחר להיכל התהילה של אוקלהומה, כאשר זכה לשבחים כ"...מדינאי ונדבן".

### מותו

מור מת בטלסה שבאוקלהומה ב-2 בספטמבר 1950, ונקבר בבית הקברות אוקמולג'י.

## קישורים חיצוניים
* 
* 

קטגוריה:אמריקאים ילידי מיזורי
קטגוריה:חברי הסנאט של ארצות הברית מאוקלהומה
קטגוריה:סנאטורים חברי המפלגה הרפובליקנית
קטגוריה:בוגרי בית הספר למשפטים באוניברסיטת מיזורי
קטגוריה:אמריקאים שנולדו ב-1871
קטגוריה:אמריקאים שנפטרו ב-1950
עלי חביב מחמוד

**עלי חבּיבּ מחמוד** (בערבית: **علي حبيب محمود**; 1 בינואר 1939 – 20 במרץ 2020) היה איש צבא ופוליטיקאי סורי. כיהן כשר ההגנה של סוריה, וקודם לכן כראש המטה הכללי של צבא סוריה.

## ביוגרפיה
עלי חביב מחמוד נולד ב-1 בינואר 1939 בטרטוס, כבן למשפחה עלווית. הוא התגייס לצבא ב-1959, וסיים את לימודיו באקדמיה הצבאית בשנת 1962.

הוא לחם נגד ישראל במלחמת יום הכיפורים, ובמלחמת לבנון, ואף השתתף בקרב סולטאן יעקוב.

בשנת 1994 הוא מונה למפקד הכוחות המיוחדים, ב-1998 הוא מונה לגנרל.

בשנת 2002 הוא מונה לסגן הרמטכ"ל.

ב-12 במאי 2004 הוא מונה לראש המטה הכללי של צבא סוריה, במקום חסן תורכמאני, שמונה לשר ההגנה.

## שר ההגנה
מחמוד היה חבר מפלגת הבעת'.

ב-3 ביוני 2009, הנשיא בשאר אסד מינה את מחמוד לשר ההגנה במקומו של חסן תורכמאני.

במאי 2011 הוצאו נגדו עיצומים אמריקאיים (שכללו איסור כניסה והקפאת נכסים) בחשד להפרת זכויות אדם.

ב-8 באוגוסט 2011 הודח מחמוד מתפקידו, והוחלף על ידי דאוד ראג'חה. מיד לאחר מכן נפוצו בסוריה חדשות כזב שלפיהן הוא נרצח, אך אלו הוזמו.

## חיים אישיים
הוא מת ב-20 במרץ 2020 בבית החולים אל-אסד בדמשק. הלווייתו התקיימה בעיר הולדתו טרטוס.

## הערות שוליים

קטגוריה:שרי ההגנה של סוריה
קטגוריה:ראשי המטה הכללי של צבא סוריה
קטגוריה:אנשי צבא סורים במלחמת יום הכיפורים
קטגוריה:מלחמת לבנון הראשונה
קטגוריה:ילידי 1939
קטגוריה:סורים שנפטרו ב-2020
The Wizard (שיר של בלאק סאבת')

"**The Wizard**" הוא שיר של להקת הרוק הבריטית בלאק סאבת' מתוך אלבומם Black Sabbath משנת 1970. "The Wizard" נבחר כסינגל הבכורה שלהם בצרפת, עם "Evil Woman" שיצא כאיי-סייד במדינות רבות אחרות. זה היה גם הבי-סייד של הסינגל "Paranoid" משנת 1970, שהגיע למקום ה-4 במצעד הסינגלים הבריטי ולמקום ה-61 בבילבורד הוט 100.

## רקע
"The Wizard" הוא על קוסם שמשתמש בקסם שלו כדי לעודד אנשים שהוא פוגש. בראיון משנת 2005 עם Metal Sludge, הבסיסט והמלחין של בלאק סאבת' גיזר באטלר אמר שמילות השיר הושפעו מהקוסם גנדלף משר הטבעות.

## משתתפים
* אוזי אוסבורן - שירה, מפוחית
* טוני איומי - גיטרה, גיטרת סלייד
* גיזר באטלר - גיטרה בס
* ביל וורד - תופים

## כיסויים והשפעות
השיר זכה לגרסת כיסוי על ידי Bullring Brummies, פרויקט קצר בהשתתפות מייסדי בלאק סאבת' גיזר באטלר וביל וורד, עבור אלבום המחווה Nativity in Black משנת 1994.

## קישורים חיצוניים

## הערות שוליים

קטגוריה:שירי בלאק סאבת'
קטגוריה:שירים באנגלית
קטגוריה:שירים על מכשפים
קטגוריה:שירים על סמים
קטגוריה:סינגלים בהוצאת וורנר רקורדס
קטגוריה:שירים על קסמים
קספר ולדקאמפ

**קספר ולדקאמפ** (בהולנדית: **Caspar Veldkamp**; נולד ב-23 באפריל 1964) הוא פוליטיקאי ודיפלומט הולנדי, שכיהן כשר החוץ של הולנד החל מיולי 2024 עד להתפטרתו באוגוסט 2025. כיהן כחבר בית הנבחרים של הולנד מטעם מפלגת חוזה חברתי חדש.

## קורות חיים
ולדקאמפ החל לעבוד כאחראי מדיניות במשרד החוץ של הולנד בשנת 1993. מאוחר יותר עבד בנציגויות הולנד בוורשה, וושינגטון, בריסל ולונדון, ושימש כשגריר הולנד בישראל (2011–2015) וביוון (2015–2019). בתפקיד האחרון, הוא שיתף פעולה עם ירון דייסלבלום במשבר החוב של יוון. תפקידו הדיפלומטי האחרון היה כחבר במועצת המנהלים של הבנק האירופי לשיקום ולפיתוח.

ולדקאמפ היה חבר במפלגה הנוצרית-דמוקרטית (הולנד), אולם עבר לחוזה חברתי חדש בבחירות הפרלמנטריות בהולנד 2023. במהלך הקמפיין אמר ולדקאמפ כי הוא ביקורתי כלפי "העברת הסמכויות" לאיחוד האירופי. הוא נבחר לבית הנבחרים של הולנד, שם התמקד בענייני חוץ והגירה.

## שר החוץ
לאחר שדיק סכוף הקים ממשלה בתמיכת המפלגה למען החירות, מפלגת העם למען חופש ודמוקרטיה, חוזה חברתי חדש ותנועת האזרח החקלאי, ולדקאמפ הושבע לתפקיד שר החוץ ב-2 ביולי 2024, והחליף בכך את האנקה ברוינס סלוט . הממשל הפך את המחויבות של ההמשלה הקודמת, שנעשה בעקבות השתלטות הטליבאן מחדש על אפגניסטן, לאפשר לשומרים האפגניים של שגרירות הולנד ושל כוח המשימה באורוזגאן לעבור להולנד.

### יחס לישראל
ולדקאמפ, שכיהן כשגריר הולנד בישראל בין השנים 2011 ל-2015 נקט קו תקיף כלפי ישראל וקרא להטלת סנקציות עליה.

ב-21 בנובמבר 2024, היה שר החוץ הראשון שהודיע על כוונה לכבד את צווי המעצר שהוציא בית הדין הפלילי הבינלאומי בהאג (ICC) כנגד בנימין נתניהו ויואב גלנט. בעקבות אמירה זו ביטל שר החוץ גדעון סער את ביקורו של ולדקאמפ בישראל שאמור היה להיערך בסוף נובמבר.

במאי 2025, ולדקאמפ הוביל מהלך אירופי לבחינה של הסכם האסוציאציה בין האיחוד האירופי לישראל בשל המשבר ההומינטרי בעזה. ביולי 2025 הודיע על איסור כניסת השרים בצלאל סמוטריץ' ואיתמר בן גביר לשטחי הולנד. ובאוגוסט 2025, לאחר שלא הצליח לשכנע את הקבינט ההולנדי להטיל סנקציות נוספות על ישראל, הודיע על התפטרתו.

## קישורים חיצוניים

## הערות שוליים

קטגוריה:שרי החוץ של הולנד
קטגוריה:שגרירי הולנד בישראל
קטגוריה:הולנדים שנולדו ב-1964
קהילת יהודי עמדיה

**קהילת יהודי עמדיה** הייתה קהילה קטנה, חלק מיהדות כורדיסטן, אשר חיה בעיירה עמדיה (בערבית: **العمادية**, תעתיק: אל-עמאדיה; בכורדית: **ئامێدی**, תעתיק: אמדי). העיירה שוכנת בכורדיסטן העיראקית בגובה 1,400 מטרים מעל פני הים, במרחק כ-110 קילומטרים מצפון לעיר מוסול, כ-20 קילומטרים דרומית לגבול טורקיה.

## היסטוריה
בשנת 1170 הגיע לעמדיה הנוסע בנימין מטודלה וסיפר על קהילה יהודית בת 2,000 נפשות, שהם צאצאי גלות ישראל מימי שלמנאסר מלך אשור.

בסוף המאה ה-13 היה במקום בית כנסת על שם עזרא הסופר, שנבנה כנראה בשנת 1294 ולידו קברו של הנביא עובדיה.

במאות ה־16 וה- 17 הייתה בעמדיה קהילה גדולה שבראשה "חכמים" ו"שרים". בראשית המאה ה־17 חי בעמדיה הרב שמעון בן שמואל דוגה, שעסק גם בקבלה.

יהודי עמדיה סחרו בעפצים ובעורות והיו להם קשרי מסחר הדוקים עם העיר מוסול.

ב-1827 ביקר במקום הנוסע דוד דבית הלל וסיפר על 200 משפחות יהודיות וביניהם סוחרים גדולים שהי בעלי רוב חנויות הבדים בעיירה. ב-1840 היו בעמדיה כ־500 משפחות, אך ב-1852 נותרו רק 50 משפחות, בעיקר בשל התעמרות נציגי השלטון העות'מאני ביהודים. בשנת 1906 חיו בעיירה 250 יהודים. ובמפקד רשמי ב-1930 היוו בעמדיה ובסביבותיה 812 יהודים, דוברי ארמית. ב-1945 היו בעיירה כ־400 נפש (80 משפחות) ובמפקד 1947 נמנו 303 יהודים.

### משיח השקר דוד אלרואי
בשנת 1160 פעל בעמדיה משיח השקר דוד אלרואי והקים שם מרכז לתנועתו, למרידה בשלטון המוסלמי וכיבוש ירושלים.

## חיי הקהילה
בעיירה היו שתי שכונות שבהם גרו יהודים: בעיר העליונה "שאותא אליתא" ובעיר התחתונה "שאותא כתיתא". בסמוך לעיר היו יישובים חקלאיים יהודיים שבהם חיו כמה מאות משפחות.

## ראו גם
* יהדות כורדיסטן

## קישורים חיצוניים
* שמעון מרכוס, יהודי כורדיסתאן, מאמר על אורחותיהם ומנהגיהם של יהודי כורדיסתאן

## הערות שוליים

קטגוריה:קהילות יהודיות בעיראק
קטגוריה:יהדות כורדיסטן
קטגוריה:יהדות ארצות האסלאם
בר אבני

**בר אבני** (נולדה ב-1989) היא מנצחת ישראלית גרמנייה.

## ביוגרפיה
בר אבני נולדה וגדלה בכפר סבא. אבני החלה ללמוד נגינה בתופים בגיל שמונה. בהמשך פנתה לנגינה בטימפני ולמוזיקה קלאסית. כמו כן ניגנה בכלי הקשה בתזמורת הקאמרית הרצליה.

בשנת 2009 בתום שירותה הצבאי, נרשמה ללימודי ניצוח בבית הספר למוזיקה ע"ש בוכמן-מהטה באוניברסיטת תל אביב אצל יואב תלמי. בהדרכתו הייתה לעוזרת מנצחת בתזמורת הקאמרית הישראלית.

משהשלימה את התואר הראשון, עברה לאירופה והמשיכה את הכשרתה אצל מרטין זיגהרט באוניברסיטה למוזיקה ולאומנויות הבמה בגראץ. בעונה 2015/16 קנתה לה ניסיון כמנצחת על תזמורת כלי הנשיפה הסימפונית של אוניברסיטת גראץ.

בשנת 2017 עברה לאוניברסיטה למוזיקה ולתיאטרון בהמבורג, שם השלימה תואר שני בשנת 2018, בהדרכת אורליך וינדפור.

למן הופעת הבכורה של בניצוח בפסטיבל הטרולי בארל בשנת 2016, עבדה אבני עם הרכבים ותזמורות בעלי אוריינטציות סגנוניות שונות, כגון: התזמורת הפילהרמונית הישראלית, התזמורת הקאמרית הגרמנית של ברמן, התזמורת הקאמרית הישראלית, אנסמבל רוזנס, הקאמרטה של המבורג, התזמורת הסימפונית של המבורג, התזמורת הסימפונית "ההררית" של רמשייד וזולינגן, התזמורת הקאמרית של ברידג'ס, התזמורת הסימפונית חיפה, התזמורת הסימפונית הישראלית ראשון לציון, סינפוניה ורסוביה והתזמורת הפולנית "סינפוניה יובנטוס".

בשנת 2021 הוכרזה בר לזוכת הפרס והמלגאית הצעירה ביותר של המכון הבינלאומי ע"ש קורט מאזור בלייפציג, באותה שנה מונתה למנצחת הראשית של התזמורת הפילהרמונית של באייר והייתה לאישה הראשונה שמונתה לתפקיד רם זה בתולדות 120 שנות קיומה של התזמורת. בר אבני סיימה את תפקידה בתזמורת באייר בשנת 2024. בנוסף למאסטרה אבני היא מנצחת אורחת על הקלטות וקונצרטיים פומביים של תזמורות רבות אחרות במרכזי קונצרטים בינלאומיים.

במרץ 2024 זכתה בר אבני בפרס הראשון בתחרות "לה מאסטרה" בפריז מידי חבר שופטים בינלאומי בראשותה של נטלי שטוצמן. באותה הזדמנות, זכתה שם גם בארבעה פרסים מיוחדים: "פרס מטעם תזמורת מוצרט של פריז", "פרס ARTE", "מענק ECHO" ו"פרס אולמי הקונצרטים והתזמורות של צרפת". כמו כן הוענק לה מלגה מטעם אקדמיית "לה מאסטרה".

בשנת 2024 ניצחה בר אבני - בין היתר - בהופעת בכורה על תזמורת בית השידור המערב-גרמני (WDR) ועל התזמורת הסימפונית של גטבורג כעוזרת המנצחת של מאסטרה ברברה הניגן, שקידמה מאוד את הקריירה של אבני. עוד קונצרטים שעליהם היא ניצחה הם קונצרטי תזמורת הנוער הממלכתית של המבורג באלבפילהרמוני, כעוזרת מנצחת של פרנסואה קסאבייה רות בקלן ושל קלאוס מקלה בפריז.

במקביל לעיסוקה כמנצחת, אבני עוסקת בפרויקטים של חינוך מוזיקלי לשם קידום כישרונות צעירים.

## קישורים חיצוניים
* 

* 

## הערות שוליים

קטגוריה:מנצחות
קטגוריה:מנצחות ישראליות
קטגוריה:נגני כלי הקשה ישראלים
קטגוריה:בוגרות אוניברסיטת תל אביב: מוזיקה
קטגוריה:כפר סבא: אישים
קטגוריה:ישראליות שהיגרו לגרמניה
קטגוריה:ישראליות שנולדו ב-1989
הרכב פותח

**ההרכב הפותח** הם אחד עשר השחקנים העיקריים בקבוצה המובילה של ארגון, במיוחד קבוצת כדורגל או קריקט . שחקן שנחשב לחלק מרכזי בהרכב הפותח בקבוצת ה-11 הוא לרוב הבקיא ביותר בעמדה המסוימת שלו. 

השם הוא התייחסות לעובדה שהם אחד-עשר השחקנים הראשונים שנבחרו לשחק בקבוצה - ענפי ספורט רבים קובעים כי למועדונים חייבים להיות קבוצות של לא פחות מ- x מספר שחקנים, ומספר זה גבוה לרוב מ-11. לדוגמה, בליגת העל, כל מועדון צריך להגדיר סגל של 25.

קטגוריה:כדורגל
קטגוריה:קריקט
ג'ון ג'ארמן

**ג'ון הנרי ג'ארמן השני** (באנגלית: **John Henry Jarman II**; 17 ביולי 1915 – 15 בינואר 1982) היה חבר בבית הנבחרים האמריקאי מאוקלהומה במשך 26 שנים, מ-1951 עד 1977.

## ביוגרפיה
### ראשית חייו וקריירה
ג'ארמן נולד בסאליסאו, אוקלהומה, ב-17 ביולי 1915, וסיים את לימודיו באוניברסיטת ייל ב-1937 ואת בית הספר למשפטים באוניברסיטת הרווארד ב-1941. הוא התקבל ללשכת עורכי הדין בשנת 1941 והחל את עריכת הדין שלו באוקלהומה סיטי.

ג'ארמן התגייס לצבא ארצות הברית בינואר 1942, כחודש לאחר המתקפה על פרל הארבור. הוא שירת בחיל המודיעין הביטחוני במהלך מלחמת העולם השנייה והשתחרר משירות צבאי בדצמבר 1945.

הוא התחתן עם רות וירג'יניה בוולי והיו לו שלושה ילדים: ג'ון הנרי ג'ארמן השלישי, סוזן ג'ארמן וסטיב ג'ארמן.

ג'ארמן נבחר מאוחר יותר לבית הנבחרים של אוקלהומה ולאחר מכן לסנאט של מדינת אוקלהומה. ג'ארמן נבחר לבית הנבחרים האמריקאי בשנת 1950 כדמוקרטי.

ג'ארמן לא חתם על המניפסט הדרומי של 1956 והצביע בעד חוק זכויות האזרח משנת 1960,  התיקון ה-24 לחוקת ארצות הברית,  וחוק זכות ההצבעה משנת 1965  אך לא בעד חוקי זכויות האזרח משנת 1957,  1964,  ו-1968. 

### החלפת מפלגה
ג'ארמן נבחר מחדש 11 פעמים ללא קושי רציני, אפילו כשאזור אוקלהומה סיטי הפך ליותר ויותר רפובליקני ברמה המקומית. למרות שהמחוז תמך בדמוקרט לנשיאות רק פעם אחת מאז הארי טרומן, רוב התפקידים המקומיים עדיין היו בידי הדמוקרטים. עם זאת, בשנות ה-70, הרפובליקנים החלו להשיג הישגים ברמה המקומית. לדוגמה, בשנת 1974, ג'ארמן כמעט הובס על ידי נציג חדש רפובליקני, מייקי אדוארדס, למרות שהרפובליקנים נענשו בחומרה באותה שנה על שערוריית ווטרגייט.

ב-24 בינואר 1975, ג'ארמן החליף מפלגה והפך לרפובליקני במחאה על הדחתם של פ. אדוארד הברט, רייט פטמן וויליאם ר. פואג' מראשות הוועדה שלהם.ג'ארמן טען כי השדולה הדמוקרטית בבית הנבחרים השתנתה במהלך השנים והיו בה גורמים ש"כופים את דעותיהם הליברליות על הקונגרס הזה ועל המדינה הזו על ידי ביטול שיטת הוותק והענשת מי שלא דבק בקו המפלגה הליברלית כפי שנקבע על ידי אספת המפלגה".

הוא לא התמודד לבחירה מחדש ב-1976. אדוארדס זכה במושב, והמחוז נשאר בידיים הרפובליקניות עד שקנדרה הורן הדיחה את סטיב ראסל בבחירות אמצע הקדנציה של 2018, כ-42 שנים מאוחר יותר.

### פרישה ומוות
ג'ארמן סירב להיבחר מחדש לבית הנבחרים בשנת 1976. לאחר שעזב את הקונגרס, הוא החליט לחדש את עריכת הדין באוקלהומה סיטי, עד שמת שם ב-15 בינואר 1982.

## קישורים חיצוניים

* 

## הערות שוליים

קטגוריה:אמריקאים ילידי אוקלהומה
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת הרווארד
קטגוריה:בוגרי אוניברסיטת ייל
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1915
קטגוריה:אמריקאים שנפטרו ב-1982
גומר סמית'

**גומר גריפית' סמית**' (באנגלית: **Gomer Griffith Smith**; 11 ביולי 1896 – 26 במאי 1953) היה עורך דין ופוליטיקאי אמריקאי שכיהן קדנציה אחת כחבר בית הנבחרים של ארצות הברית מטעם אוקלהומה בין השנים 1937 ל-1939.

## ביוגרפיה
### ראשית חייו והשכלה
סמית' נולד ב-11 ביולי 1896 בחווה ליד קנזס סיטי שבמיזורי, והיה בנם של ג'וזף מ. ואליזבת לואיס סמית'. הוא למד בבתי הספר הציבוריים והתיכוניים של מיזורי, והשלים את לימודיו באקדמיית רוקינגהאם, קנזס סיטי, מיזורי, ב-1915.

בזמן שלימד בבית ספר כפרי ליד אקסלסיור ספרינגס, מיזורי מ-1916 עד 1918, למד סמית' משפטים. הוא התקבל ללשכת עורכי הדין של מיזורי ב-1920, ללשכת עורכי הדין של אוקלהומה ב-1922, והחל לעסוק בכך באוקלהומה סיטי, אוקלהומה. 

### כהונה בקונגרס
סמית', נבחר מטעם המפלגה הדמוקרטית לקונגרס ה-75 כדי למלא את המושב שהתפנה בשל מותו של , וכיהן בבית הנבחרים של ארצות הברית מ-10 בדצמבר 1937 עד 3 בינואר 1939.  הוא לא הועמד למינוי מחדש בשנת 1938, אך ניסה להיבחר לסנאט של ארצות הברית מטעם הדמוקרטים ונכשל, וחידש את העיסוק בעריכת דין באוקלהומה סיטי.

### חיים אישיים
הוא התחתן עם הייזל מיי מיזנר, והם היו הורים לבן ושלוש בנות. הם גם אימצו את אחיו הצעיר של גומר. 

### מותו
סמית' נפטר באוקלהומה סיטי שבאוקלהומה, ב-26 במאי 1953, ונטמן במאוזוליאום בפארק קבורת רוז היל, אוקלהומה סיטי. 

## קישורים חיצוניים

* 
* 

## הערות שוליים

קטגוריה:אמריקאים ילידי מיזורי
קטגוריה:עורכי דין אמריקאים במאה ה-20
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1896
קטגוריה:אמריקאים שנפטרו ב-1953
ישיבת מאור יצחק - חמד

**ישיבת מאור יצחק (ישיבת חמד)** היא ישיבה גדולה חרדית ליטאית במושב חמ"ד (חיילים משוחררים דתיים), המשתייכת לזרם החרדי-ליטאי.  

הישיבה נוסדה כסניף של ישיבת בית מתתיהו, על ידי רבי ברוך ויסבקר ראש ישיבת בית מתתיהו, יחד עם חתנו רבי מנחם יעקבזון שמונה לכהן כראש הישיבה. 

הישיבה קרויה 'מאור יצחק' אך יודעה יותר כ'ישיבת חמד' על שם המושב בו שוכנת הישיבה.

נכון לשנת תשפ"ה מונה הישיבה קרוב ל-300 בחורים.

## היסטוריה
הישיבה הוקמה בשנת תשנ"ח (1998) על ידי ראש ישיבת בית מתתיהו רבי ברוך ויסבקר, כסניף לישיבה, יחד עם חתנו רבי מנחם יעקבזון . הישיבה הוקמה בבניין שהיה שייך בעברו לישיבת 'חמדת שמואל' של רבי שלמה נח קרול.

בשנותיה הראשונות של הישיבה, תלמידי הישיבה היו בעיקר תלמידי ישיבת בית מתתיהו, שבאו לחזק את הישיבה.

בשנותיה הראשונות הייתה הישיבה מסונפת לישיבת בית מתתיהו. כך למשל ראש ישיבת בית מתתיהו, רבי ברוך ויסבקר, היה מוסר מפעם לפעם שיעור כללי בהיכל הישיבה, ומשגיח ישיבת בית מתתיהו הרב שלמה ברויאר מוסר בישיבה שיחה אחת לשבועיים, וכן חלק מצוות הישיבה הם בוגרי ישיבת בית מתתיהו.

בזמן אלול תש"פ, בעת חוליו של הרב ויסבקר, הוא הפסיק למסור את השיעורים בישיבה, תחת זאת מינה את חתנו למסור את השיעור כללי במקומו. לאחר פטירתו, נפרדו הישיבות מניהול משותף.

הישיבה מדגישה את לימוד העיון יותר מרוב הישיבות כך ששני סדרי לימוד - בוקר ולילה - מוקדשים ללימוד העיון.

## צוות הישיבה
* בראשות הישיבה עומד הרב מנחם יעקבזון
* המשגיחים בישיבה הם הרב שמעון וייס ובועז רבינסקי
* ראש קיבוץ, מכהן הרב שמשון שפירא
* מכהנים כרמ"ים: הרב משה אליהו שוורץ, הרב רפאל ברטלר, הרב יעקב אנגלנדר והרב יצחק וינברג
## בוגרים בולטים
* הרב שלמה גנס - ר"מ בישיבת בית מתתיהו
* יהודה בוטבול - ראש עיריית אלעד
* אבי שטרן - סגן ראש עיריית אלעד ממייסדי ארגון 'איחוד הצלה'
* זליג אורלנסקי - מנכ"ל יתד נאמן
* נתן רוטשילד - חבר הנהלת מרכז רפואי מעייני הישועה

## קישורים חיצוניים

* 
* 
* 

## הערות שוליים

קטגוריה:ישיבות גדולות בישראל
קטגוריה:ישיבות ליטאיות בישראל
פונקציית האן

שמאל|ממוזער|400x400 פיקסלים|פונקציית האן (משמאל), ותגובת התדר שלה (ימין)
**פונקציית האן** (; נקראת גם **מסנן האן**, **חלון האן** או **חלון פון האן**) נקראת על שם המטאורולוג האוסטרי יוליוס פון האן . זוהי פונקציית חלון המשמשת לביצוע **החלקת האן**. הפונקציה, בעלת אורך L ומשרעת 1/L, מוגדרת כך:

עבור עיבוד אותות ספרתי, הפונקציה נדגמת באופן סימטרי (עם מרווח דגימה של L/N ומשרעת 1):
:w[n] =
L\cdot w_0\left(\tfrac{L}{N} (n-N/2)\right) =
\tfrac{1}{2} \left[1 - \cos \left( \tfrac{2 \pi n}{N} \right)\right] =
\sin^2 \left( \tfrac{\pi n}{N} \right)

כאשר 0 \leq n \leq N. זוהי סדרה של N+1 דגימות. N יכול להיות זוגי או אי זוגי.

## התמרת פורייה
[שמאל|ממוזער|451x451 פיקסלים| למעלה: חלון האן DFT-זוגי. למטה: [התמרת פורייה#התמרת פורייה לאותות בזמן בדיד (DTFT)|התמרת פורייה בזמן בדיד (DTFT) ו-3 הערכים שאינם אפס של התמרת פורייה בדידה (DFT).]]
התמרת פורייה של w_0(x) ניתנת על ידי:
: W_0(f) = \frac{1}{2}\frac{\operatorname{sinc}(Lf)}{(1 - L^2f^2)} = \frac{\sin(\pi Lf)}{2\pi L f(1 - L^2f^2)}

## שם
הפונקציה נקראת על שם יוליוס פון האן, שהשתמש בטכניקת ההחלקה הממוצעת המשוקללת של שלושה איברים על נתונים מטאורולוגיים. עם זאת, המונח **פונקציית האנינג** (Hanning) המשמש גם באופן קונבנציונלי, נגזר מהמאמר שבו השתמשו בביטוי *Hanning a sign* במשמעות של החלת חלון האן על סימן (sign). הבלבול נבע מפונקציית המינג הדומה (ראו להלן).

## משפחת פונקציות המינג המוכללת
**משפחת פונקציות המינג המוכללת** (או **משפחת חלונות המינג המוכללת**; ) היא משפחה של פונקציות חלון מסוג קוסינוס מוגבה (raised cosine) המהווה הכללה של פונקציית האן, והיא מוגדרת כך:
:w_0(x) \triangleq \left\{
\begin{array}{ccl}
\tfrac{1}{L}\left(\alpha + (1-\alpha) \cos \left(\frac{2\pi x}{L} \right) \right) = \tfrac{1}{L}\left(\alpha + 2\beta \cos \left(\frac{2\pi x}{L} \right) \right),\quad &\left|x\right| \leq L/2\\
0,\quad &\left|x\right| > L/2
\end{array}\right\}
כאשר \beta \equiv \frac{1 - \alpha}{2}

פונקציית האן מתקבלת עבור \alpha = 0.5 (\beta=1/4).

### פונקציית המינג
**פונקציית המינג** (או **חלון המינג**) היא מקרה פרטי של משפחת פונקציות המינג המוכללת, המתקבלת עבור \alpha= 0.54 (\beta=0.23). פונקציית המינג קרויה על שם המתמטיקאי האמריקאי ריצ'רד המינג.

## ראו גם
* מסנן קוסינוס מוגבה (Raised-cosine filter)

## קישורים חיצוניים
* פונקציית האן, באתר MathWorld

## הערות שוליים

קטגוריה:עיבוד אותות